TEHNIČKA ŠKOLA ČAKOVEC

KLASA: 400-02/22-01/

URBROJ: 2109-58-01-24-01

U Čakovcu, 31. siječnja 2024.

**OBRAZLOŽENJE UZ IZVJEŠTAJ O IZVRŠENJU PRORAČUNA TEHNIČKE ŠKOLE ČAKOVEC ZA RAZDOBLJE 01.01. - 31.12. 2023. GODINE**

Obveza izrade i usvajanja polugodišnjih i godišnjih izvještaja o izvršenju financijskog plana proračunskog korisnika propisana je člancima 81.-86. novog Zakona o proračunu.

Prema člancima 81. st.1. ZOP-a, polugodišnji i godišnji izvještaj o izvršenju financijskog plana proračunskog korisnika sadrže:

1. Opći dio proračuna
2. Posebni dio proračuna
3. Obrazloženje ostvarenja prihoda i primitaka te realizacija rashoda i izdataka
4. Posebne izvještaje

Opći dio polugodišnjeg i godišnjeg izvještaja o izvršenju financijskog plana proračunskog korisnika sadrži:

1. Sažetak Računa prihoda i rashoda i Račun financiranja
2. Račun prihoda i rashoda i Račun financiranja
3. Preneseni višak ili preneseni manjak prihoda nad rashodima

Račun prihoda i rashoda Tehnička škole Čakovec sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.

1. **OPĆI DIO PRORAČUNA**
	1. SAŽETAK OPĆEG DIJELA

Iz sažetka Računa prihoda i rashoda vidljivo je da su u izvještajnom razdoblju ostvareni ukupni prihodi i primici u iznosu od 4.117.116,16 eur, te realizirani ukupni rashodi i izdaci u iznosu od 3.902.280,70 eur te je rezultat izvještajnog razdoblja višak prihoda u iznosu od 214.835,46 eur. Preneseni rezultat poslovanja - višak iz 2022. godine u 2023. godinu iznosi 67.838,00 eur, te je ukupni rezultat višak u iznosu od 282.673,46 eur.

Uspoređujući tekuće podatke s podacima za isto razdoblje prošle proračunske godine vidljivi su manji ovogodišnji ostvareni prihodi poslovanja ali i manje ostvareni rashodi škole. Razlog tome je što se prošle godine nabavljalo puno više opreme u okviru projekta Regionalnog centra kompetentnosti.

* 1. RAČUN PRIHODA I RASHODA I RAČUN FINANCIRANJA

Ukupni prihodi i rashodi izvještajnog razdoblja navedeni su u A. Računu prihoda i rashoda, dok za Račun financiranja nema nikakvih podataka s obzirom da škola nije imala nikakve poslovne promjene za izvještajno razdoblje.

Prihodi i rashodi se u Računu prihoda i rashoda prikazuju prema ekonomskoj klasifikaciji (računi računskog plana proračuna) i prema izvorima financiranja (propisane skupine vrste prihoda), a rashodi se, uz navedene klasifikacije prikazuju (računi računskog plana proračuna) i prema funkcijskoj klasifikaciji.

Podaci navedeni u Općem dijelu proračuna Škole su zbirni (obuhvaćaju sve prihode i rashode Škole). Detaljniji prikaz rashoda i izdataka (po korisnicima, glavama, aktivnostima) nalazi se u Posebnom dijelu proračuna te će biti također obrazloženi.

1. **OBRAZLOŽENJE OSTVARENJA PRIHODA I PRIMITAKA, REALIZACIJA RASHODA I IZDATAKA**

**Prihodi i primici:**

Ukupni prihodi proračuna ostvareni su u izvještajnom razdoblju u iznosu od 4.117.116,16 eur i čini 76,45 % ostvarenja od godišnjeg plana

Rekapitulacija prihoda po skupinama računa:

|  |  |  |  |  |  |
| --- | --- | --- | --- | --- | --- |
| **Skupina konta** | **Naziv konta prihoda** | **Izvršenje za izvještajno razdoblje prethodne godine** | **Izvorni plan ili rebalans** | **Izvršenje za izvještajno razdoblje** | **Indeks 5/4** |
| 1. | 2. | 3. | 4. | 5. | 7. |
| 63 | Pomoći iz inozemstva i od subjekata unutar opće države | 2..152.073,35 | 4.711.892,11 | 3.548.685,37 | 75,31 |
| 64 | Prihodi od imovine | 1,17 | 211,53 | 114,66 | 54,21 |
| 65 | Prihodi od adm. pristojbi i po posebnim propisima | 2.586,34 | 29.500,00 | 28.927,54 | 98,06 |
| 66 | Prihodi od prodaje proizvoda i robe te pruženih usluga te prihodi od donacija | 10.080,66 | 76.250,00 | 59.736,41 | 78,34 |
| 67 | Prihodi iz nadležnog proračuna i od HZZO-a | 87.339,13 | 567.330,00 | 479.288,73 | 84,48 |
| 72 | Prihodi od prodaje proizvedene imovine | 360,40 | 500,00 | 363,45 | 72,69 |
|  | **UKUPNO PRIHODI** | **2.252.080,65** | **5.385.683,64** | **4.117.116,16** | **76,45** |
|  |  |  |  |  |  |
|  | višak/manjak iz prethodne godine | -873.948,80 | 37.276,00 | 67.838,00 |  |
|  | **SVEUKUPNI PRIHODI I PRIMICI** | **1.378.131,85** | **5.100.468,00** | **4.184.594,16** |  |

Prihodi od pomoći (skupina 63) ostvareni su 75,31 % u odnosu na godišnji financijski plan prihoda i primitaka i rashoda i izdataka. Na ovoj skupini konta vode se i pomoći proračunskim korisnicima iz proračuna koji im nije nadležan (skupina 636), a koje se odnose na plaće, materijalna prava zaposlenika, isplate za mentorstva, te račun pomoći iz državnog proračuna temeljem prijenosa EU sredstava (skupina 638) gdje se bilježe prihodi po projektnim aktivnostima iz sredstava EU. Škola tijekom godine provodi Erasmus + projekte za koja su sredstva doznačena u 2023. godini a troše se u 2024. godini, te projekt Regionalni centar kompetentnosti koji je završio u prosincu 2023. U odnosu na proteklo promatrano razdoblje, prihodi su manji, a do smanjenja najvećim djelom dolazi zbog toga jer je vrijednost projekta u 2022. godini bila veća, odnosno nabavljeno je više opreme i provedeno više aktivnosti nego je planirano za 2023., završnu godinu projekta.

Prihodi od imovine (skupina 64) odnose se na prihode od financijske imovine koji obuhvaćaju prihode od kamata na depozite po viđenju za račune koji se vode u Privrednoj banci Zagreb.

Prihodi od administrativnih pristojbi i po posebnim propisima (skupina 65) ostvareni su 98,06 % u odnosu na plan, odnose se na prihode za osiguranje učenika, školski kurikulum, školske izlete i stručne ekskurzije, prihode od prijepisa svjedodžbi..

Prihodi od prodaje proizvoda i robe te pruženih usluga i prihodi od donacija (skupina 66 -odnose se na prihode kao što su: najam kuhinje, najam prostora za samoposlužne aparate, donacije.. Ostvarenje ovih prihoda je približno na istoj razini u odnosu na razdoblje prethodne godine.

Prihodi iz nadležnog proračuna (skupina 671) odnose se na prihode koje škola ostvaruje iz proračuna osnivača odnosno Međimurske županije, a odnose se na opće prihode i primitke i na decentralizirana sredstva. Ostvareni su 84,48% u odnosu na plan. To su prihodi za materijalne troškove, naknade za dolazak na rad, troškove energenata te troškove investicijskog održavanja. Opće prihode i primitke ostvaruje za županijska natjecanja, isplate naknade djelatnicima u okviru projekta E-škole te projekta Škola jednakih mogućnosti.

Prihodi od prodaje proizvedene dugotrajne imovine (skupina 72) odnose se na prodaju stanova na kojima postoji stanarsko pravo, te su realizirani 72,69% u odnosu na plan.

Rekapitulacija rashoda po skupinama računa:

|  |  |  |  |  |  |
| --- | --- | --- | --- | --- | --- |
| **Skupina konta** | **Naziv konta rashoda** | **Izvršenje za izvještajno razdoblje prethodne godine** | **Izvorni plan ili rebalans** | **Izvršenje za izvještajno razdoblje** | **Indeks 5/4** |
| 1. | 2. | 3. | 4. | 5. | 7. |
| 31 | Rashodi za zaposlene | 1.092.940,87 | 2.699.745,93 | 2.229.869,04 | 82,60 |
| 32 | Materijalni rashodi | 135.018,63 | 1.384.962,85 | 793.056,57 | 57,26 |
| 34 | Financijski rashodi | 21.101,71 | 1.722,55 | 1.542,22 | 89,53 |
| 35 | Subvencije | 75.903,25 | 367.098,38 | 156.657,36 | 42,67 |
| 36 | Pomoći dane u inozemstvo i unutar općeg proračuna | 15.035,03 | 26.652,38 | 25.595,12 | 96,03 |
| 37 | Naknade građanima i kućanstvima na temelju osiguranja i druge naknade | 0,00 | 41.030,00 | 39.530,00 | 96,34 |
| 38 | Ostali rashodi | 218,99 | 1.145,00 | 849,04 | 74,15 |
| 42 | Rashodi za nabavu proizvedene dugotrajne imovine | 848.189,81 | 765.933,84 | 655.181,35 | 85,54 |
|  | **UKUPNO RASHODI** | **2.190.542,21** | **5.288.290,93** | **3.902.280,70** | **73,79** |

Ukupni rashodi i izdaci izvještajnog razdoblja realizirani su u iznosu od 3.902.280,70 eur što u odnosu na plan čini 73,79% planiranog.

1. **POSEBNI DIO PRORAČUNA**

Posebni dio proračuna sadrži podatke izvršenja rashoda i izdataka po organizacijskoj klasifikaciji i programskoj klasifikaciji – rashodi i izdaci unutar razdjela i glava proračuna prikazuju se po programima, aktivnostima i računima računskog plana proračuna. U nastavku se daje obrazloženje realizacije rashoda i izdataka po navedenim proračunskim klasifikacijama.

U posebnom dijelu, za razliku od općeg dijela proračuna, ne prikazuju se usporedni podaci izvještajnog razdoblja prethodne godine.

**00101 DRŽAVNI PRORAČUN**

**A101318 Ostali izdaci za srednje škole**

Sadrži sve rashode poslovanja koji se financiranju iz državnog proračuna, a odnose se na plaće za zaposlenike i materijalna prava, rashodi za službeni put djelatnicima (NCVVO), troškove izvan učioničke nastave i mentorstvo nastavnika . Ukupno realizirani rashodi ove glave iznose 84,60% proračuna bez odstupanja.

**00102 OSTALI ( ASISTENTI U NASTAVI)**

Sadrži rashode poslovanja koji se odnose na plaću asistenta u nastavi i to na udio od 50% koji financira općina Sv. Martin na Muri. Ukupno realizirani rashodi iznose 92,05 % bez odstupanja.

**0010201 ŽUPANIJSKI PRORAČUN**

**A101302 Decentralizirane funkcije škole**

Sadrži sve rashode poslovanja, a odnose se na materijalne troškove, naknade za dolazak na rad, troškove energenata te investicijsko održavanje, ukupno realizirani rashodi iznose 70,63%.

**T100117 Projekt škole jednakih mogućnosti**

Ovim projektom na prijedlog stručnog povjerenstva koje je imenovala Međimurska županija omogućeno je jednom učenike Tehničke škole Čakovec tijekom školske godine. da uz pomoć stručnjaka – pomagača u nastavi prati nastavu u školi kako bi što lakše i kvalitetnije savladao propisane programe svog zanimanja. Ukupno realizirani rashodi ove glave iznose 83,92% proračuna bez odstupanja od planiranog.

**A101319 ASISTENTI U NASTAVI**

Sadrži rashode poslovanja koji se odnose na plaću asistenta u nastavi i to na udio od 50% koji financira Međimurska županija. Ukupno realizirani rashodi iznose 92,05 % bez odstupanja.

**A101330 Projekt e-škole**

U sklopu projekta uz podršku osnivača jedan je stručnjak zaključno s rujnom 2023. bio zadužen sa poslovima održavanja informatičke opreme. Održano je više edukativnih radionica za nastavnike. Ukupno realizirani rashodi ove glave iznose 74,99% proračuna bez odstupanja.

**A101340 JEDNOKRATNA FINANCIJSKA POTPORA**

Međimurska županija donijela je Odluku o dodjeli jednokratne financijske potpore redovnim učenicima srednjih škola, na temelju koje je svaki redovno upisani učenik ostvario pravo na potporu u iznosu od 50,00 eura. Ukupno realizirani rashodi iznose 96,34% bez odstupanja.

**0010202 VLASTITI PRIHODI**

**A101318 Ostali izdaci za srednje škole**

Škola ostvaruje vlastita sredstva od najma kuhinje. prostora za aparat, prihode od pruženih usluga-radionica i prihode od obrazovanja odraslih. Ovi prihodi se najvećim dijelom troše na nabavu opreme. Do sad je ukupno realizirano 41,73%.

**0010203 DONACIJE**

**A101318 Ostali izdaci za srednje škole**

Škola je u 2023. sudjelovala u humanitarnim akcijama Solidarnost na djelu i Za tisuću radosti. Neutrošena je ostala donacija OTP BANKE d.d. u iznosu od 40.000,00 eur (primljena 20.12.2023.), koja će utrošiti u 2024. godini te je stoga izvršenje ove glave samo 2,76%.

**0010205 ŠKOLSKI KURIKULUM**

**A101318 Ostali izdaci za srednje škole**

Izvršenje šk. kurikuluma je 73,77%, bez odstupanja. Ovdje su prikazani rashodi za prijevoze učenika, posjet kazalištu, troškovi aktivnosti „Srijeda s razrednikom“, troškovi zaposlenih za izvannastavne aktivnosti, dodatnu nastavu i mentore koji su s učenicima ostvarili plasman na natjecanjima, troškovi ulaznica za plivanje te osiguranje učenika.

**0010301 ERASMUS+ MOBILNOST POJEDINACA**

**A101318 Ostali izdaci za srednje škole**

Cilj ovog projekta je bio da nastavnice i stručne suradnice oplemene svoju nastavu suvremenim i inovativnim nastavnim metodama poput obrnute učionice, projektne nastave, gamifikacije, CLIL-a te kod učenika razviju znanja i vještine koje su tražene na tržištu rada. U 2023. godini evaluirano je i odobreno završno izvješće te je isplaćeno 20% potpore. Ukupno realizirani rashodi ove glave iznose 79,00%.

**0010302 ERASMUS+ MOBILNOST – IRSKA**

**A101318 Ostali izdaci za srednje škole**

Cilj ove mobilnosti je dodatna edukacija učenika i nastavnika za rad REVIT- programom. Ujedno je cilj da se i mentore (majstora koji su zaposleni u gospodarskim subjektima) po poduzećima direktno uključeni u rad sa učenicima upozna sa korištenjem navedenog alata-programa.Ukupno realizirani rashodi ove glave iznose 86,94% . Najveći dio troškova odnosi se na životne troškove učenika za mobilnost, oni su ostvareni 98,94%.

**0010304 PROJEKT ALGEBRA AI4VET4AI**

**A101318 Ostali izdaci za srednje škole**

Cilj AI4VET4AI projekta je doprinijeti digitalnoj transformaciji tržišta rada u EU dodavanjem novih inovativnih nastavnih sadržaja i metoda nastavnim planovima i programima strukovnog obrazovanja. Projekt će se provoditi tijekom 4 godine (lipanj 2023. – lipanj 2027.), uz potporu EU bespovratnih sredstava. Do sada je realizirano 2,66% financijskog plana.

**0010401 RCS**

**A101318 Ostali izdaci za srednje škole**

Specifični cilj projekta je stvaranje infrastrukturnih, tehnoloških i organizacijskih preduvjeta za kvalitetnije strukovno obrazovanje te obogaćenu ponudu obrazovanja odraslih sukladno potrebama gospodarstva u području strojarstva u regiji. RCK je namijenjen je učenicima srednjih škola koji pohađaju programe obrazovanja u sektoru strojarstva, odraslim polaznicima, strukovnim nastavnicima te poduzetnicima i gospodarstvu u regiji.

Iskazani su rashodi za zaposlene koji rade na projektu, rashodi za materijal i energiju, usluge te rashodi za nabavu nefinancijske imovine. Izvršenje iznosi 100% bez odstupanja.

**0010402 RCK**

**A101318 Ostali izdaci za srednje škole**

Specifični cilj projekta je podizanje kvalitete strukovnog obrazovanja u području strojarstva u sjeverozapadnoj Hrvatskoj jačanjem poveznica i stvaranjem sinergije između sustava strukovnog obrazovanja u području strojarstva, gospodarstva, znanstvenih organizacija i međunarodnih centara.

Izvršenje iznosi 59,72%, te nema odstupanja. Najveći dio troškova odnosi se na plaće zaposlenih, te na stručna usavršavanja zaposlenih. Osim navedenih troškova, veći dio troškova još čine rashodi za usluge te subvencije -prijenos sredstava partnerima.

Ravnatelj:

Dražen Blažeka, dipl.ing